EkBass/fiwiki-20250220-pages-articles huggingface dataset:
Jorma Rotko

Jorma Juhani Rotko (17. elokuuta 1946 Nurmes – 15. joulukuuta 2022 Pihtipudas)Kuolinilmoitus. Kotiseudun Sanomat 8.2.2023, s. 8. oli suomalainen toimittaja ja kirjailija. Hän syntyi Nurmeksessa ja asui nuoruudessaan Joensuussa. Sieltä hän siirtyi Tampereelle opiskelemaan tiedotusoppia. Hän oli avioliitossa kahdesti. Toisen vaimonsa Laura Väisäsen kanssa hänellä on kaksi lasta. ==Työura== Rotkon ura toimittajana ja tiedotusalan työntekijänä oli pitkä ja monipolvinen. Toimittajana hän työskenteli sanomalehdissä Karjalan Maa, Aamulehti, Päivän Uutiset ja Kansan Uutiset. Pitkäaikainen avustaja hän oli Yleisradiossa, Helsingin Sanomissa ja Koiramme-lehdessä. Muissa tiedotusalan tehtävissä hän työskenteli muun muassa Linkosuo Oy:ssä, Paperiliitossa, Saaristomeren Paikallisradio Oy:ssä ja videofirmassa Boletus Oy. 1970–luvulla Jorma Rotko oli Sosialistisen työväenpuolueen aktiivi. Vuoden 1975 eduskuntavaaleissa puolueen ehdokkaana Rotko vaati länsiviennin supistamista kauppataseen vajeen verran eli 10 miljardia markkaa vuodessa ja EEC-vapaakauppasopimuksen irtisanomista. Lisäksi hän kannatti kauppavaihdon kaksinkertaistamista Neuvostoliiton ja muiden sosialisten maiden kanssa mahdollisimman pian.Onko mitään tehtävissä Jorma Rotko? Helsingin Sanomat, 19. syyskuuta 1975, s. 23 Rotko muutti Velkuanmaan saarelle Turun saaristoon vuonna 1980. Sieltä hän kirjoitti Helsingin Sanomiin viikoittain kahdeksan vuoden ajan pakinasarjaa ”Saarelainen”. Samoihin aikoihin pyöri seitsemässä vastikään perustetussa paikallisradiossa omassa studiossa nauhoitettu sarja ”Elämän maku”, jonka ensimmäinen julkaisija oli turkulainen Auran Aallot. Velkuassa kuvattiin myös Rotkojen Boletus Oy:n Yle:n Pikku Kakkoselle tuottama sarja ”Rosa ja Roope”, jossa esiintyivät perheeseen syntyneet kaksoset. 1990-luvun suuri lama ajoi yritysten videoklipeistä eläneen Boletus Oy:n konkurssiin, jonka jälkeen Rotkot muuttivat Tallinnaan. Sieltä Rotko kirjoitti Helsingin Sanomiin, myöhemmin myös muihin lehtiin, muun muassa Kalevaan. Eläkkeelle siirryttyään alkoi Rotko kirjoittaa romaaneja lähinnä historiallisista aiheista. Hän kirjoitti sekä suomeksi että viroksi ja myös suomensi vironkielisiä tekstejä. Kolmenkymmenen Viron vuoden jälkeen hän muutti takaisin Suomeen ja asui kesästä 2022 alkaen Pihtiputaalla. ==Kirjallista tuotantoa suomeksi== *Vitsataipaleen kulta, veijariromaani (Sagahut 2016) *Julma on meri, Jumalan soppa, historiallinen romaani (Sagahut 2016) *Amalie armas, historiallinen romaani (Sagahut 2016) *Kissa nimeltä Josef, romaani (Sagahut 2016) *Koirat ja heidän ihmisensä, esseekokoelma (Sagahut 2017) ==Kirjallista tuotantoa muilla kielillä== Viroksi: *Erik Strand ja kadunud kuld, kelmiromaan (Tammerraamat 2010) *Julm on meri, Jumala supp (Eesti Raamat 2014) *Armas Amalie, ajalooline romaan (Sagahut 2016) *Kass nimega Jossif, romaan (Sagahut 2016) Englanniksi: * "The Soup (Sagahut 2018) == Lähteet == == Aiheesta muualla == *Jorma Rotkon muistokirjoitus Helsingin Sanomissa Luokka:Suomalaiset toimittajat Luokka:Vuonna 1946 syntyneet Luokka:Vuonna 2022 kuolleet
Matti Luostarinen (korkeushyppääjä)

Matti Luostarinen (s. 9. heinäkuuta 1961 Varkaus) on aktiiviuransa päättänyt suomalainen korkeushyppääjä. Hänen valmentajanaan toimi Seppo Smolander. Luostarinen edusti uransa aikana Joensuun Katajaa, Heinäveden Hyrskettä sekä Kesälahden Urheilijoita. Kalevan kisoista Luostarinen saavutti korkeushypystä jaetun pronssin vuonna 1985. Vuonna 1980 hän voitti 20-vuotiaiden sarjan Suomen-mestaruuden ja seuraavana vuonna saavutti samassa sarjassa SM-hopeaa. Vuonna 1996 hän voitti 35-vuotiaiden sarjan SM-kultaa tuloksella 205 cm. Ennätyksekseen hän hyppäsi vuonna 1986 tuloksen 221 cm, joka oikeuttaa Suomen virallisessa tilastossa sijaan 16. Virallisissa kilpailuissa Luostarinen ei ole esiintynyt vuoden 1996 jälkeen. == Lähteet == Luokka:Suomalaiset korkeushyppääjät Luokka:Vuonna 1961 syntyneet Luokka:Elävät henkilöt
Kari Joentakanen

Kari Juhani Joentakanen (s. 9. heinäkuuta 1956 Haapavesi) on aktiiviuransa päättänyt suomalainen pituushyppääjä. Hän edusti Raahen Vesaa ja hänen valmentajanaan toimi Esa Pyhälä. Kalevan kisoista Joentakanen saavutti pituushypyn hopeaa vuonna 1982. Lisäksi hän oli viestijuoksun SM-kilpailuissa mukana saavuttamassa pronssia 4 x 100 metrin viestijuoksusta vuonna 1982. Virallisissa kilpailuissa Joentakanen ei ole esiintynyt vuoden 1985 jälkeen. == Lähteet == Luokka:Suomalaiset pituushyppääjät Luokka:Vuonna 1956 syntyneet Luokka:Elävät henkilöt
Porakallio–Tasalankallio–Lintulankallio

Porakallio–Tasalankallio–Lintulankallio on Mäntsälän Hyökännummella sijaitseva noin 1,5 kilometriä pitkä kaakko-luoteissuuntainen kallioselänne. Kallioalueen maasto on jylhää ja rinteet paikoin jyrkkiä: alueen korkein kohta nousee lähes sata metriä merenpinnasta, mikä on lähes 50 metriä korkeammalla kuin Hyökännummen matalin kohta. Porakallio–Tasalankallio–Lintulankalliolla on maisema- ja virkistysmerkitystä ja siellä kulkee polkuja. Porakallio on Hyökännummen laajin yhtenäinen ulkoilualue ja sinne on suunniteltu ulkoilureittiä. Seutukaavassa on varaus retkeily- ja ulkoilualueelle Porakallion–Tasalankallion ja viereisen Soidinsuon alueelle. Hyökännummen osayleiskaavassa alueelle on osoitettu ohjeellisia ulkoilureittejä. Tasalankallion kvartsilouhos on Hyökännummen ainoa kiinteä muinaisjäännös. Se on rauhoitettu muinaismuistolain nojalla. == Lähteet == Luokka:Mäntsälän luonto Luokka:Ohkola Luokka:Suomen kalliot Luokka:Suomen muinaisjäännökset
Aki Partanen

Aki Jukka Partanen (s. 5. heinäkuuta 1956 Savonlinna) on aktiiviuransa päättänyt suomalainen korkeushyppääjä. Uransa aikana Partanen edusti Vantaan Salamoita, Etelä-Vantaan Urheilijoita, Helsingin NMKY:tä sekä Leppävaaran Sisua. Hänen valmentajanaan toimi Antero Aarnio. Kalevan kisoista Partanen saavutti korkeushypystä jaetun hopean vuonna 1982 sekä pronssia vuonna 1981. Lisäksi hän saavutti sisäratojen SM-kilpailuista kaksi pronssia vuosina 1983 ja 1985. Virallisissa kilpailuissa Partanen ei ole esiintynyt vuoden 1992 jälkeen. == Lähteet == Luokka:Suomalaiset korkeushyppääjät Luokka:Vuonna 1956 syntyneet Luokka:Elävät henkilöt
Hope (Stuart Wreden veistos)

Hope on Stuart Wreden veistos. Teoksen korkeus on kolme metriä. Se muodostaa T-ristin, jonka yläpalkista sataa vettä altaaseen. Veistos kuvaa ajattelua, kosketusta ja nautintoa. Teos valaistaan pimeällä. Tammisaaren kirkon vieressä oleva veistos on paljastettu 29. toukokuuta 2009. == Lähteet == Luokka:Tammisaari Luokka:Suomen patsaat ja veistokset
Stuart Wrede

Stuart Wrede (s. 1944 Helsinki) on suomalainen arkkitehti ja ympäristötaiteilija. Hän on opiskellut ja asunut pääosan elämästään Yhdysvalloissa. Hän suoritti master-tutkinnon Yalen yliopiston arkkitehtuurin tiedekunnasta. Opiskeluaikana Yalessa Wrede perusti yhdessä Claes Oldenburgin ja muiden kanssa The Colossal Keepsake Corp. -nimisen järjestön, joka lahjoitti yliopistolle Oldenburgin teoksen Lipstick Ascending on Caterpillar. Huomiota maailmalla saanut teos oli vastalause Vietnamin sodalle ja yleiselle vanhoillisuudelle. Asuessaan Suomessa 1970-luvun alkupuolella hän oli taiteilijaryhmä Elonkorjaajien jäsen. Wrede palasi pian Yhdysvaltoihin, jossa hän opetti Columbian ja Yalen yliopistoissa ja työskenteli MoMAssa ensin kuraattorina, sitten arkkitehtuurin ja muotoilun osaston johtajana. Vuodesta 1992 hän keskittyi ympäristöveistosten tekemiseen ja palasi Suomeen 2003. Wreden töitä on MoMAn lisäksi suomalaisissa museoissa Helsingissä Kiasmassa, Arkkitehtuurimuseossa ja Amos Andersonin museossa ja Turussa Wäinö Aaltosen museossa. Tammisaaren kirkon edessä on hänen veistoksensa Hope. == Lähteet == ==Kirjallisuutta== * Björn Springfeldt, Projects, 1969–2007, Taide 2008 ISBN 978-951-608-079-9 ==Aiheesta muualla== * Stuart Wreden kotisivu * Esittely Amos Andersonin sivustolla * Lehdistötiedote 30.6.1992, MoMA Luokka:Suomalaiset museonjohtajat Luokka:Suomalaiset kuvanveistäjät Luokka:Vuonna 1944 syntyneet Luokka:Elävät henkilöt
Klooridifluorietaani

Klooridifluorietaani (C2H3ClF2) eli HCFC-142b tai freon 142b on halogenoituihin hiilivetyihin kuuluva orgaaninen yhdiste. Yhdistettä voidaan käyttää jäähdytysaineena kylmälaitteissa ja vaahtomuovien valmistuksessa. Klooridifluorietaani on vahingollista otsonikerrokselle ja Montrealin pöytäkirjan mukaisesti sen käytön kehittyneissä maissa pitäisi loppua vuoteen 2030 mennessä. ==Ominaisuudet, valmistus ja käyttö== Klooridifluorietaani on huoneenlämpötilassa väritöntä kaasua, joka voidaan nesteyttää. Klooridifluorimetaani vaikuttaa keskushermostoon ja voi ilmaa raskaampana tukahduttaa. Yhdiste liukenee hyvin niukasti veteen. Klooridifluorietaania voidaan valmistaa 1,1,1-trikloorietaanin ja vetyfluoridin välisellä reaktiolla. Yhdistettä käytetään kylmäaineena kylmälaitteissa, vaahdotuskaasuja polyuretaani- ja polystyreenivaahtojen valmistuksessa, ponnekaasuna aerosolipulloissa ja vinylideenifluoridin valmistamiseen.William X. Bajzer: Fluorine Compounds, Organic, Kirk-Othmer Encyclopedia of Chemical Technology, John Wiley & Sons, New York, 2004. Viitattu 10.7.2017. ==Lähteet== Luokka:Organohalidit Luokka:Fluoriyhdisteet Luokka:Klooriyhdisteet Luokka:Halogeeniyhdisteet
Kiinan keisarikunta (1915–1916)

Kiinan keisarikunta () oli lyhytikäinen valtio. Keisarikunta perustettiin kun Kiinan tasavallan presidentti Yuan Shikai yritti palauttaa maahan monarkian. Tasavaltalaiset aloittivat sodan häntä vastaan. Sota loppui Yuanin luovuttua vallasta. Yuan kuoli melko pian tämän jälkeen.. Keisari käytti titteliä Hongxian. == Lähteet == Luokka:Kiinan historia Luokka:Aasian entiset valtiot Luokka:Historialliset valtiot
Reichsbürgerbewegung

Reichsbürgerbewegung ("Valtakunnankansalaisliike") tai Reichsbürger ("Valtakunnankansalaiset") on nimitys saksalaiselle liikkeelle, joka kiistää Saksan liittotasavallan laillisuuden ja pitää sitä toisen maailmansodan liittoutuneiden luomana korporaationa. Liikkeen perustajana pidetään rautatietyöntekijä Wolfgang Ebeliä, joka alkoi vuonna 1985 työpaikastaan erottamisensa jälkeen kutsua itseään Saksan kansleriksi ja kotiaan Saksan keisarillisen hallituksen komissariaatiksi. Reichsbürger-liike kasvoi merkittävästi Euroopan pakolaiskriisin ja koronaviruspandemian seurauksena. Reichsbürger-liike myös läheni Yhdysvalloista peräisin olevaa QAnon- salaliittoteoriaa pandemian alettua, ja liikkeiden omat viestintäkanavat Facebookissa ja Telegramissa yhdistyivät vuonna 2020. Samankaltaista liikehdintää on myös Itävallassa, missä poliisi huhtikuussa 2017 pidätti 26 aktivistia, jotka olivat itse aikoneet "pidättää" ja "tuomita" laittomasti joukon ihmisiä. Reichsbürger-liike muistuttaa myös läheisesti Yhdysvalloissa levinnyttä suvereenien kansalaisten liikettä. == Toiminta == Reichsbürgerbewegungiin kuuluvat ovat valmistaneet omia passejaan ja ajokorttejaan. Niillä ei ole laillista asemaa, ja niiden valmistaminen on Saksan liittotasavallan lain vastaista. Liikkeeseen kuuluvat eivät suostu maksamaan Saksan liittotasavallalle veroja. Osa jäsenistä on julistanut perustetuiksi Saksasta erillisiä itsenäisiä alueita, joiden nimiä ovat olleet muun muassa "Saksan toinen keisarikunta" ja "Preussin vapaavaltio". Liikkeellä on hallussaan suuria määriä aseita. Vuonna 2016 eräs liikkeen jäsen tappoi poliisin, joka osallistui jäsenen yli 30:n laittomasti kootun asekokoelman takavarikointiin. Koronaviruspandemian alkamisen jälkeen liikkeen jäsenet ovat olleet osallisena Saksaan määrättyjä karanteenioloja vastaan suunnatuissa mielenosoituksissa. Joulukuussa 2022 Saksan poliisi teki laajan ratsian liikkeen jäsenistön keskuuteen epäillen heitä aseellisen hyökkäyksen valmistelusta maan parlamenttiin. Yli 130 kiinteistöä ratsattiin 3000 poliisin voimin ja pidätyksiä tehtiin 25. == Jäsenet == Reichsbürger-liikkeeseen kuuluu useita kilpailevia ryhmittymiä, joita johtavat itse itsensä johtajiksi julistaneet henkilöt. Eräs heistä on "Saksan kuninkaana" esiintyvä Peter Fitzek, joka hallitsi käytöstä poistettua sairaalaa ja perusti laittomasti oman pankkinsa. Hän on myös toimittanut omaa terveysvakuutuspalveluaan ja valmistanut omaa valuuttaansa. Fitzekin itsensä mukaan hänellä on noin 5 000 "kansalaista". Fitzek tuomittiin heinäkuussa 2023 kahdeksaksi kuukaudeksi vankeuteen järjestyksenvalvojan pahoinpitelystä. Vuonna 2018 Saksan sisäministeriö arvioi Reichsbürgereita olevan maassa noin 19 000\. Näistä noin 950 olisi äärioikeistolaisia ekstremistejä. Aiemmin samana vuonna sanomalehti Der Spiegel uutisoi, että liikkeen kannattajia on myös Saksan poliisissa ja asevoimissa. Reichsbürgerit ovat pääosin yli 50-vuotiaita ja heillä on taustaa maan heikosti menestyvien väestöryhmien piirissä. == Lähteet == Luokka:Saksan politiikka Luokka:Irredentismi Luokka:Äärioikeisto
Metsäasiantuntija

Metsäasiantuntijat ovat metsä- ja luonnonvara-alalla työskenteleviä henkilöitä. Asiantuntijuutta voi olla myös biologian, luonnonsuojelun tai harrastuksen kautta. == Toimenkuvia == Metsäasiantuntijan toimenkuva voi vaihdella laajasti. Metsäasiantuntijan tehtäviin voivat kuulua esimerkiksi puukauppa, puun korjuun ja kuljetuksen työt, esimiestyöt, metsänomistajien neuvonta. Metsäasiantuntija voi työskennellä mm. maankäyttö- ja yksityistieasioiden hallinnoinnissa ja suunnittelussa, pankkisektorilla, maanmittaus- ja kiinteistökauppojen parissa, tuulivoimayhtiöissä, yksityisinä yrittäjinä, kaupan alalla, taimikaupassa ja kuntien ja kaupunkien metsäomaisuuden hallinnoinnissa. Esimerkiksi Metsä-Groupilla metsäasiantuntijat hoitavat metsäomaisuutta kokonaisvaltaisesti.http://dynasty.phnet.fi/asikkala/kokous/20151489-5.TXT == Koulutusnimikkeitä == Metsäasiantuntijana toimii useimmiten metsätalousinsinööri tai metsänhoitaja. Aiempia koulutusnimikkeitä ovat olleet metsänvartija, metsäteknikko ja metsätyönjohtaja. == Ammattijärjestö == Metsäasiantuntijat ovat usein METO - Metsäalan Asiantuntijat ry:n jäseniä. ==Lähteet== Luokka:Metsäalan ammatit
Michel’le

Michel’le Denise Toussaint (s. 5. joulukuuta 1970), taiteilijanimeltään Michel’le, on yhdysvaltalainen laulaja. Hän varttui Los Angelesin South Centralissa.Surviving Compton: Dre, Suge & Michel’le (2016) Toussaint aloitti musiikkiuransa 1980-luvulla World Class Wreckin’ Cru -ryhmässä. Hänen tunnetuimmat kappaleensa ovat 1980-luvun lopulla julkaistut ”No More Lies” ja ”Something in My Heart”. Vuonna 2016 Toussaint julkaisi elämästään kertovan dokumenttielokuvan Surviving Compton: Dre, Suge & Michel’le. Elokuvassa käsitellään hänen väkivaltaisia suhteitaan Dr. Dren ja Suge Knightin kanssa. == Diskografia == === Studioalbumit === * * == Lähteet == Luokka:Yhdysvaltalaiset laulajat Luokka:Vuonna 1970 syntyneet Luokka:Elävät henkilöt Luokka:Louisianan kreolit
Kim Eklund

Kim Eklund (s. 12. marraskuuta 1966) on suomalainen kilpauransa päättänyt koripalloilija. Tapiolan Hongan kasvatti Eklund edusti kasvattajaseuraansa koko miesten pääsarjauransa ajan. Hän pelasi miesten SM-sarjassa yhteensä yhdeksän kautta vuosina 1984–1995.Kim Eklund – Suomen Koripalloliitto Suomen miesten maajoukkueessa Eklund pelasi vuosina 1990–1991 12 maaottelua 1,7 pisteen keskiarvolla. Vuonna 1991 hän kuului Suomen EM- karsintajoukkueeseen.Maajoukkuetilastot == Lähteet == * Kim Eklund Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1966 syntyneet Luokka:Elävät henkilöt
Vilma Oura

Vilma Oura (s. 2001) on suomalainen uimari. Hän edustaa Helsingfors Simsällskapia valmentajanaan Matti Mäkihttps://yle.fi/urheilu/3-9697012. Oura rikkoi 16-vuotiaana kesällä 2017 pitkän radan nuorten EM-uinneissa Anu Koiviston 19-vuotiaan 200 metrin selkäuinnin Suomen ennätyksen 1,5 sekunnilla. Hän paransi SE:tä kisojen jokaisella kolmella uintikerrallaan sijoittuen loppukilpailussa viidenneksi.http://www.is.fi/uinti/art-2000005273486.html Pian tämän jälkeen Oura osallistui Tampereella SM-kilpailuihin, joissa hän sijoittui samalla matkalla sekä nuorten SE-ajalla 100 metrin selkäuinnissa hopeallehttp://www.hs.fi/urheilu/art-2000005283663.html ja voitti HSS:n joukkueessa avausosuuden nuorten SE- ajallahttps://www.uimaliitto.fi/liitto/uutiset/vilma-oura-kahdesti-nuorten-se- vauhdissa/ 4×100 metrin sekauintiviestin Suomen mestaruudenhttps://yle.fi/urheilu/3-9714074. Joulukuussa 2017 Kööpenhaminassa uiduissa lyhyen radan EM-uinneissa Oura paranteli 200 metrin selkäuinnin alkuerissä Lotta Upanteen kolme vuotta vanhaa nuorten SE-aikaa 0,76 sekunnilla. Uusi nuorten SE aika on 2.09,68 Ouran isä on 1990-luvun moninkertainen selkäuinnin Suomen mestari ja vesipalloilija Ville Oura. == Lähteet == Luokka:Suomalaiset uimarit Luokka:Vuonna 2001 syntyneet Luokka:Elävät henkilöt
Acren geoglyfit

Acren geoglyfit ovat Acren osavaltiossa läntisessä Brasiliassa sijaitsevia intiaanien maahan kaivamalla tekemiä suuria kuvioita, geoglyfejä. Ne löytyivät metsänhakkuiden jälkeen 1980-luvulla, kun Acren yliopiston tutkija tarkasteli maastoa lentokoneesta. Seutu on sademetsää lähellä Bolivian pohjoisrajaa. == Maakuviot == Acren geoglyfeistä tunnetuimmat ovat Fazenda Coloradan geoglyfit. Maakuviot ovat aina geometrisia kuvioita, muun muassa neliön ja ympyrän muotoisia vallihautakuvioita. Vallihaudat ovat joko yksin- tai kaksinkertaisia. Näitä geoglyfejä on löydetty 306. Joidenkin halkaisija on 300 metriä. Vallihautojen syvyys on 1–4 metriä. Geoglyfit ovat 13 000 km² alalla. == Historia == Intiaanit tekivät geoglyfit luultavasti 200 eaa. – 1300 jaa., mutta ne tehnyt kansa lienee asunut seudulla jo 300-luvulla eaa. Erään arvion mukaan geoglyfit tehnyt yhteiskunta olisi käsittänyt noin 70 000 intiaania. Koko erilaisissa linnoitetuissa kylissä asunut maarakennelmia tehnyt kulttuuri tai kulttuurirypäs ulottui 1250–1500 jaa. Etelä-Amazonin alueella noin 400 000 km2 alalle, 1 800 km matkalle. Geoglyfejä tehtiin eräällä maarakennelmakulttuurin itäisellä alueella, Tapajós-joen yläjuoksun altaassa 400 eaa. – 1000 jaa. Niiden rakentamisen huippu oli noin 100–400 jaa. Rengaskaivantoja tehtiin Tapajó-joen varrella vuodesta 200 eaa. eteenpäin. Eniten renkaanmutoisia kaivantoja tehtiin 1275–1500 jaa. Kummulla olleet rengaskylät ilmaantuivat 1000 jaa. Nidenkin huippu ajoittuu aikaan 1275–1500 jaa. Asutuskeskuksen kokoherarkia oli 3-portainen. Suurimmat keskukset olivat alaltaan noin 10–20 ha. Keskisuurten ala oli noin 2–5 ha. Pienimpien ala oli 0–2 ha. Noin 450-950 jaa levittäytyi ala- ja keskiseltä Amazonilta laajalle alueelle "Amazonin mustamaa" tai "terra preta" kulttuuri, joka esiintyi myöhemmin tunnetulla Xingun yläjuoksullakin. Tätä kulttuuria, jota kutsutaan nimellä ADE, luonnehti monivärinen keramiikka. tosilla alueilla oli alueilla maissin, toisilla maniokin viljelyä. Vuonna 2020 otettujen lidar-kuvien avulla on löydetty Acren kaakkoisosasta jäänteitä kumpukylistä ja teistä, jotka ovat jääneet sademetsän peittoon. Kumpukylistä on lähtenyt teitä eri suuntiin, ja monet tiet johtavat kylästä toiseen. Tutkijoiden arvioiden mukaan kylät on rakennettu noin vuosien 1000–1650 jaa. välisenä aikana. Pyöreillä kumpukylillä on tunnusomaiset ja keskenään yhtenäiset rakenteet. Näiden löydösten perusteella voidaan olettaa, että ihmiset eivät hylänneet tätä osaa Amazonin sademetsästä sen jälkeen, kun geoglyfien ”piirtäminen” lopetettiin vuonna 950 jaa. Tilalle vain nousi uusi kulttuuri. Espanjalaisten saapuessa alueen asutus oli harvaa. == Lähteet == Luokka:Geoglyfit Luokka:Esikolumbiaaniset kulttuurit Luokka:Seulonnan keskeiset artikkelit
Pyhän Nikolaoksen kirkko (Gloucester)

Pyhän Nikolaoksen kirkko () on 1100-luvun alussa rakennettu kirkkorakennus, joka oli ennen Englannin kirkon käytössä. Se on Grade I -suojelukohde ja on nykyään Churches Conservation Trust -säätiön hoidossa. Ensimmäinen historiallinen maininta kirkosta on vuodelta 1180. Torni vaurioitui kanuunankuulasta sisällissodan aikana, jolloin kaupunkia piiritettiin. Vuonna 1626 kuolleen John Waltonin ja hänen vaimonsa hautamonumentti on värikkäästi koristeltu. == Lähteet == Luokka:Gloucestershiren kirkot Luokka:Kivikirkot
Viestijuoksun Suomen-mestaruuskilpailut 2017

Viestijuoksun Suomen-mestaruuskilpailut 2017 järjestettiin 8.–9. heinäkuuta Tampereella. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Borgå Akilles 41,06 Viktor Kantele Willem Kajander Victor Fagerholm Lauri Tuomilehto 2\. Jyväskylän Kenttäurheilijat 41,29 Ilari Manninen Petteri Monni Elmo Lakka Juho Kaihlajärvi 3\. Tampereen Pyrintö 41,29 Aleksi Kuusinen Ville Aarnivala Jani Koskela Henri Mutanen 4 × 400 m 1\. Kenttäurheilijat -58 3.14,82 Aapo Alenius Tuomas Kaukolahti Leo Uusimäki Ville Lampinen 2\. Tampereen Pyrintö 3.15,52 Ville Aarnivala Eemil Koso Jaakko Laakso Jani Koskela 3\. Helsingfors IFK 3.18,59 Jevgeni Aleksandrov Thomas Barrineau Pekka Sinkkonen Erik Back 4 × 800 m 1\. IK Falken 7.40,87 Christoffer Envall Jimmy Finnholm Ville Borgmästars Simon Haglund 2\. Lahden Ahkera 7.45,10 Hannu Granberg Wilho Hautala Martti Siikaluoma Janne Kanerva 3\. Kenttäurheilijat -58 7.46,26 Elias Jrad Matthew Fox Leo Uusimäki Ville Lampinen 4 × 1 500 m 1\. Turun Urheiluliitto 16.00,67 Joonas Lehtinen Matti Rauma Niklas Lainto Robin Ryynänen 2\. IK Falken 16.02,01 Kevin Sandell Jimmy Finnholm Ville Borgmästars Simon Haglund 3\. Lahden Ahkera 16.03,74 Lassi Kuva Hannu Granberg Wilho Hautala Martti Siikaluoma 3 × 3 000 m kävely 1\. Esbo IF 39.01,97 Elmo Koivunen Mikko Ruokolainen Eemeli Kiiski 2\. Turun Weikot Yleisurheilu 40.47,34 Timo Viljanen Hugo Leppäsyrjä Aleksi Ojala Lähde ===Naiset=== Aika 1. osuus 2. osuus 3. osuus 4. osuus 4 × 100 m 1\. Jyväskylän Kenttäurheilijat 45,15 Emmi Mäkinen Hanna-Maari Latvala Minna Laukka Emma Koistinen 2\. Helsingfors IFK 46,79 Pinja Pikkupeura Jenna Jokela Sanna Erkinheimo Jasmin Showlah 3\. Esbo IF 47,15 Salla Parviainen Iida Kalliomäki Kira Kytölä Nadia Korkman 4 × 400 m 1\. Helsingfors IFK 3.42,39 Pinja Pikkupeura Sanna Erkinheimo Nea Mattila Viivi Lehikoinen 2\. Jyväskylän Kenttäurheilijat 3.43,98 Heini Ikonen Minna Laukka Emma Koistinen Maria Valtanen 3\. Turun Urheiluliitto 3.45,71 Emma Hyvärinen Viola Järvinen Silja Pelto-Piri Aino Paunonen 4 × 800 m 1\. IK Falken 8.48,97 Sandra Eriksson Karin Storbacka Nathalie Blomqvist Zenitha Eriksson 2\. Jyväskylän Kenttäurheilijat 9.03,07 Siiri Rainio Heini Ikonen Elisa Kirvesniemi Maria Valtanen 3\. Turun Urheiluliitto 9.03,59 Laura Valli Silja Pelto-Piri Amanda Virtanen Aino Paunonen 3 × 3 000 m kävely 1\. Lappeenrannan Urheilu-Miehet 45.14,57 Tiia Kuikka Sanna Neuvonen Elisa Neuvonen 2\. Laitilan Jyske 49.22,62 Venla Laiho Maria Antola Jonna Voronkoff 3\. Espoon Tapiot 49.43,54 Hele Haapaniemi Ellen Seisto Essi Kivelä Lähde ==Lähteet== Luokka:Viestijuoksun Suomen- mestaruuskilpailut Luokka:Tampereen urheilutapahtumat Luokka:Vuoden 2017 yleisurheilu
Kylpevä

Kylpevä eli Kylpevä neito on kuvanveistäjä Martti Peitson graniittinen veistos, joka esittää kylpevää tyttöä. Veistos sijaitsee Tammisaaressa, Tammiharjun sairaalan, tulevan Raaseporin kaupungintalon, edessä. Veistoksen lahjoittivat kunnat sairaalalle sen 50-vuotisjuhlissa.Sirkka Törrönen; Tammisaaren piirimielisairaalan ja Etelä-Suomen mielisairaanhuoltopiirin historia 1924–1984 s. 121 Etelä-Suomen mielisairaanhuoltopiiri, 1985 ISBN 951-99578-8-XFinansieringsbolag blir ägare till Raseborgs nya stadshus, Nyheter, Svenska.yle.fi 7.4.2017 ==Lähteet== Luokka:Tammisaari Luokka:Suomen patsaat ja veistokset
Xingut

Xingut ovat Brasilian Xingu-joen seudun intiaanikansoja, joilla on eri taustoista huolimatta yhteinen kulttuuri. Xingut rakensivat suuria pyöreitä kyliä, joiden keskellä oli suuri aukio. Kayapót ovat tunnetuin xingukansa. Alkujaan heitä oli kymmeniä tuhansia, mutta eurooppalaisten orjanetsijöiden saapuminen 1750 aiheutti väestön suuren vähenemisen mm. tautien takia. Henkiin jääneet Xingut pakenivat eurooppalaisia syrjäisille seuduille. Alimmillaan xingujen määrä oli 1950-luvulla, jolloin heitä oli noin 500. Xinguja asuu nykyään 32 kylässä noin 3000. == Historia == Mato Grossoon saapui väkeä lännestä noin 500 jaa. Ylä-Xingun kaivauksissa ja muissa tutkimuksissa on löydetty kolmenlaisia muinaisia keskuksia: asutus- ja seremoniakeskuksia, asutuskeskuksia ja keskuksia joissa ei ollut rakennuksia, Suuressa keskuksessa "X11", Kuhikugussa lienee asunut karibien sukuisia kuikuro-intiaaneja.. Tyypillinen kylä oli paaluaitojen ympäröimä päällikön talo keskellä. Muita korkeissa asemissa olevia asui koillisessa tai lounaassa. Rannan puoleista sivua ei aidattu. Asutuskeskuksia oli 20. Keskuksissa asui yhteensä noin 50 000 asukasta noin 30 000 neliökilometrin alueella. Keskuksia yhdistivät tiet. Niistä leveät olivat yleensä itä-länsi-suuntaisia, kapeat pohjois-etelä- suuntaisia. Leveät tiet olivat yleensä 20-40 metrin levyisiä. == Xingukansoja == * awetit, kalapalot, kamaiurát, kayapót, kuikurot, matiput, mehinakot, nahukuát, suyát, trumait, waujat ja yawalapitit. ==Lähteet== Luokka: Etelä- Amerikan alkuperäiskansat
Jesus Piece

__NOTOC__ Jesus Piece on rap-artisti Gamen viides studioalbumi. Se julkaistiin 11. joulukuuta 2012. Albumilla vierailevat mm. Kendrick Lamar, J. Cole, Common ja Lil Wayne. Game kertoo tulleensa kastetuksi vuonna 2011 sekä käyneensä kirkossa, minkä vuoksi hän valitsi albumin nimeksi Jesus Piece. Hän kertoo albuminsa käsittelevän uskoa Jumalaan, mutta samaan aikaan maallista elämäntyyliä, kuten päihteiden käyttöä. == Kappaleet == # # # # # # # # # # # === Deluxe edition bonuskappaleet === # * # === iTunes bonuskappale === # * === Best Buy bonuskappaleet === # * # == Arvostelut == * Metacritic: 66/100Metacritic: Reviews for Jesus Piece by The Game * Allmusic: Allmusic review * Pitchfork: 6.0/10Pitchfork Media: Album review * Rolling Stone: Rolling Stone: Album review == Lähteet == Luokka:The Gamen albumit Luokka:Vuoden 2012 albumit
Hunawihr

thumb|Viiniviljelmien ympäröimää Hunawihrin kylää kirkkoineen. Hunawihr [ynawiʁ] on kunta Ranskan koilliskulmassa Grand Estin hallintoalueella Haut- Rhinin departementissa. Kunnan asukasluku vuonna 2014 oli 593. Se kuuluu departementissaan Sainte-Marie-aux-Minesin kantoniin Colmar-Ribeauvillén arrondissementissa. Kylä sijaitsee noin 15 kilometriä pohjoiseen departementin pääkaupungista Colmarista. Hunawihr kuuluu kauneimpien ranskalaiskylien järjestöön Les Plus Beaux Villages de France, johon kuuluu myös pari kilometriä Hunawihristä lounaaseen sijaitseva Riquewihr.List of The Most Beautiful Villages of France , Les plus beaux villages de France. Viitattu 5.7.2017. ==Lähteet== ==Aiheesta muualla== *Hunawihrin matkailusivusto Luokka: Haut-Rhinin kunnat
Riquewihr

Riquewihr [ʁik(ə)viːʁ] on kunta Ranskan koilliskulmassa Grand Estin hallintoalueella Haut-Rhinin departementissa. Kunnan asukasluku vuonna 2014 oli 1 136\. Se kuuluu departementissaan Sainte-Marie-aux-Minesin kantoniin Colmar-Ribeauvillén arrondissementissa. Kylä sijaitsee noin 15 kilometriä pohjoiseen departementin pääkaupungista Colmarista. Riquewihr kuuluu kauneimpien ranskalaiskylien järjestöön Les Plus Beaux Villages de France, johon kuuluu myös pari kilometriä Riquewihristä koilliseen sijaitseva Hunawihr.List of The Most Beautiful Villages of France , Les plus beaux villages de France. Viitattu 5.7.2017. ==Lähteet== ==Aiheesta muualla== Luokka: Haut-Rhinin kunnat
Power Corporation of Canada

Power Corporation of Canada on suuri kanadalainen pörssinoteerattu holding- yhtiönä toimiva monialakonserni, jonka päämaja sijaitsee Montrealissa Quebecin provinssissa. Yhtiö toimii Pansolo Holding Inc:in tytäryrityksenä ja sen omistajina hallitsevassa asemassa ovat Paul Desmarais Jr. ja André Desmarais. Monialakonsernin palveluksessa työskentelee runsas 30 000 ihmistä. Konsernin liiketoiminta-alat ovat: Lifeco, IGM Financial, ja Pargesa. Näistä Lifeco (Great-West Lifeco Inc.) on rahoitusalan holdingyhtiö, joka toimii henki- ja terveysvakuutusten, eläkerahoituksen ja investointien hallintapalvelujen parissa sekä varojenhallinnassa ja jälleenvakuutustoiminnassa. IGM Financial -toimiala (IGM) tarjoaa sijoitusneuvontaa ja -hallintaa lähinnä Kanadassa. Pargesa (Pargesa Holding SA) on puolestaan mukana erityisesti Euroopassa mineraalipohjaisten teollisuusratkaisujen alalla, toimittaa sementtiä ja betonia; tekee energiaa öljyllä, kaasulla ja vaihtoetoisilla tavoilla; on mukana viinien ja alkoholijuomien kaupassa; testaus-, tarkastus- ja sertifiointialalla; sähkön-, kaasun, energian ja yhdyskuntapalvelujen tarjoajana. Tytäryrityksensä Gescan välityksellä Power Corporation of Canada hallitsee muun muassa Kanadan johtaviin kuuluvaa ranskankielistä La Presse- sanomalehteä ja kuutta muuta kanadalaista sanomalehteä. Toisen tytäryhtiönsä (Square Victoria Digital Properties) välityksellä konserni on mukana televisiotuotannoissa ja digitaalisessa liiketoiminnassa sekä omistaa osan uutistoimisto The Canadian Pressistä. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 358. Se luokiteltiin samalla Kanadan 11. suurimmaksi pörssiyritykseksi tämän yrityslistan mittaustavalla. Yhtiön markkina-arvo oli 10,8 miljardia Yhdysvaltain dollaria (toukokuussa 2017) ja liikevaihto 35,42 miljardia USD (2016). ==Lähteet== ==Aiheesta muualla== *History Infographic (powercorporation.com) Luokka:Kanadalaiset pörssiyhtiöt Luokka:Montreal Luokka:Monialayritykset
1992 (albumi)

1992 on rap-artisti The Gamen kahdeksas studioalbumi, joka julkaistiin vuonna 2016. Se debytoi Yhdysvalloissa Billboard 200 -listan neljännellä sijalla. Albumissa Game käsittelee paljolti varttumistaan Comptonissa Crips ja Pirus -katujengien ympäröimänä, ja kuinka häntä "revittiin" molempiin suuntiin. Albumin muita aiheita ovat mm. poliisiväkivalta ja vuoden 1992 Los Angelesin mellakat. Albumin kansikuvan piirtäjänä toimi OG Joe Cool, joka on tunnettu Snoop Doggin debyyttialbumin Doggystylen kansikuvan tekijänä. == Kappaleet == # # # # # # # # # # # # # (bonuskappale) == Arvostelut == * Allmusic: Allmusic review == Lähteet == Luokka:The Gamen albumit Luokka:Vuoden 2016 albumit
Armi Hallstén-Kallia

Armi Inkeri Hallstén-Kallia (ent. Kallia, vuoteen 1906 Hallstén; 1. elokuuta 1897 Tuusula – 20. helmikuuta 1956 Helsinki)Kuka kukin on 1954, s. 173–174 Runeberg.org. Viitattu 10.7.2017.Maisteri Armi Hallstén-Kallia kuollut (maksullinen artikkeli) Helsingin Sanomat 23.2.1956, HS Aikakone. Viitattu 3.3.2018. oli suomalainen järjestövaikuttaja. Hallstén-Kallian vanhemmat olivat kanslianeuvos Onni Hallstén ja järjestöjohtaja Ilmi Hallstén, o.s. Bergroth, jotka toimivat molemmat Suomalaisen puolueen ja kokoomuksen kansanedustajina. Hänen veljensä R. G. Kallia oli IKL:n kansanedustaja. Hallstén-Kallia kirjoitti ylioppilaaksi 1915 ja valmistui filosofian kandidaatiksi 1922 ja maisteriksi 1923. Hän toimi aluksi Suomen Punaisen Ristin sihteerinä ja työskenteli vuosina 1926–1936 Kansainliiton sihteeristön virkailijana Genevessä. Palattuaan Suomeen hänet valittiin vuonna 1936 äitinsä seuraajana Suomen Naisyhdistyksen puheenjohtajaksi, missä tehtävässä hän oli kuolemaansa asti. Hän kuului myös Suomen akateemisten naisten liiton keskushallitukseen. Hallstén-Kallia oli veljensä tavoin aktiivinen IKL:ssä ja toimitti Ajan Suunta -lehden ulkomaanosastoa vuosina 1937–1939. Hän oli myös Akateemisten Naisten Karjala-Seuran puheenjohtajana 1939–1942. Sotavuosina hän oli valtioneuvoston tiedoituskeskuksen virkamiehenä ja kuului Naisten työvalmiusliiton johtoon. Sodan jälkeen Hallstén-Kallia oli vuosina 1947–1949 Mannerheimin Lastensuojeluliiton ulkomaansihteerinä ja vuodesta 1951 Maailman terveysjärjestö WHO:n Suomen toimikunnan sihteerinä. Hän oli myös vuodesta 1949 Suomen NNKY-liiton hallituksen puheenjohtaja. ==Lähteet== Luokka:Suomalaiset järjestöjohtajat Luokka:Suomalaiset feministit Luokka:Isänmaallisen Kansanliikkeen poliitikot Luokka:Vuonna 1897 syntyneet Luokka:Vuonna 1956 kuolleet
Eettiset elämäntavat

Eettiset elämäntavat tarkoittavat käytäntöön vietyä elämänkatsomusta tehdä päätöksiä arjessa, jotka ottavat huomioon erilaiset eettiset ja moraaliset arvot, erityisesti koskien kuluttamista, kestävyyttä, ekologisuutta ja eläinten hyvinvointia. Esimerkkejä ekologisista arjen eettisistä valinnoista: * Jätteiden lajittelu ja kierrätys * Tuotteiden, veden ja energian ylimääräisen kulutuksen vähentäminen * Uusiutuvien energianmuotojen suosiminen * Vähemmän ympäristöä kuluttavaan ruokavalioon kuten kasvisruokavalioon vaihtaminen * Autoilun vähentäminen, julkisen liikenteen ja pyöräilyn suosiminen Esimerkkejä arjen sosiaalisesti eettisistä valinnoista: * Reilun kaupan tuotteiden suosiminen * Osallistuminen ihmisten hyvinvointia edistävään järjestö- tai yhdistystyöhön * Osallistuminen poliittisesti sosiaalisten ongelmien ratkaisemisen puolesta == Katso myös == * Eettinen kuluttaminen * Efektiivinen altruismi * Hiilijalanjälki * Kestävä kehitys * Kuluttajakasvatus * Luonnonsuojelu ==Lähteet== Luokka:Ympäristönsuojelu Luokka:Soveltava etiikka
Sofi Marinova (albumi)

Sofi Marinova () on bulgarialaisen pop-folk-laulaja Sofi Marinovan albumi. Sen julkaisi levy-yhtiö Sunny Music vuonna 2013. == Kappaleet == # Iskam da običam (remix) # Parvo ime ljubov # Drugata v men # Pak tše se smeya # Promyana v plana # Love Unlimited (remix) # Malči sarce # Ne sam bila # Nyama kak # Прегърни ме (Гушин ман) # Za da te ima # Bez pravila # Nerazumna # Love Unlimited # Iskam da običam # Ederlezi / Čaj Šukarie # Mnogo yasno Luokka:Vuoden 2013 albumit Luokka:Sofi Marinovan albumit
Rodemack

Rodemack on kunta Ranskan pohjoisrajalla Grand Estin hallintoalueella Mosellen departementissa. Kunnan asukasluku vuonna 2014 oli 1 131\. Se kuuluu departementissaan Yutzin kantoniin Thionvillen arrondissementissa. Rodemack sijaitsee lähellä Luxemburgin rajaa, Metzin kaupungista 50 kilometriä pohjoiseen. 1400-luvulta peräisin olevan linnoituksen ympärille kasvanut Rodemack kuuluu kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 5.7.2017. ==Lähteet== ==Aiheesta muualla== Luokka: Mosellen kunnat
GP3 Italian Grand Prix 2013

GP3 Italian Grand Prix 2013 oli GP3-kauden 2013 seitsemäs osakilpailu, joka ajettiin 7.–8. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa. Lauantain kilpailun voittoon ajoi paalupaikalta startannut MW Arden -tallin kuljettaja Daniil Kvjat. Sunnuntain kilpailun voitti ART Grand Prix -tallin Jack Harvey. Luokka:GP3-kausi 2013 Luokka:GP3 Italian Grand Prix
Saint-Quirin

Saint-Quirin ​[sɛ̃ kiʁɛ̃] on kunta Ranskan koilliskulmassa Grand Estin hallintoalueella Mosellen departementissa. Kunnan asukasluku vuonna 2014 oli 751. Se kuuluu departementissaan Phalsbourgin kantoniin Sarrebourg-Château- Salinsin arrondissementissa. Saint-Quirin sijaitsee Nancyn ja Strasbourgin kaupunkien puolessavälissä; molempiin on matkaa noin 80 kilometriä. Saint- Quirin kuuluu kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 5.7.2017. Saint-Quirinin kylän itäpuolella on samaan kuntaan kuuluva Lettenbachin kylä. Siellä toimi merkittävä lasi- ja ikkunatehdas 1400-luvulta 1800-luvun puoleenväliin.La Verrerie de Lettenbach, Bienvenue à Saint-Quirin Lettenbach. Viitattu 10.7.2017.France-Voyage.com- matkailusivusto. Viitattu 10.7.2017. ==Lähteet== ==Aiheesta muualla== *Kunnan sivusto Luokka: Mosellen kunnat
Vaasanpuistikko

Vaasanpuistikko -nimisiä katuja ovat ainakin: * Vaasanpuistikko Vaasassa * Vaasanpuistikko Helsingissä
GP3 Belgian Grand Prix 2013

GP3 Belgian Grand Prix 2013 oli GP3-kauden 2013 kuudes osakilpailu, joka ajettiin 24.–25. elokuuta Circuit de Spa-Francorchamps'n moottoriradalla Belgiassa. Kilpailu ajettiin Formula 1:sten Belgian GP:n ohessa. Lauantain kilpailun voittoon ajoi toisesta ruudusta startannut MW Arden -tallin kuljettaja Daniil Kvjat. Sunnuntain kilpailun voitti Carlin -tallin Alexander Sims. Luokka:GP3-kausi 2013 Luokka:GP3 Belgian Grand Prix
GP3 Unkarin Grand Prix 2013

GP3 Unkarin Grand Prix 2013 oli GP3-kauden 2013 viides osakilpailu, joka ajettiin 27.–28. heinäkuuta Hungaroringin moottoriradalla Mogyoródissa, Unkarissa. Kilpailu ajettiin Formula 1:sten Unkarin GP:n ohessa. Lauantain kilpailun voittoon ajoi paalupaikalta startannut Koiranen GP -tallin kuljettaja Aaro Vainio. Sunnuntain kilpailun voitti MW Arden -tallin Robert Vişoiu. Luokka:GP3-kausi 2013 Luokka:GP3 Unkarin Grand Prix
La Roche-Guyon

La Roche-Guyon [la.ʁɔʃ.ɡjɔ̃] on kunta Ranskan Île-de-Francen hallintoalueella Val-d’Oisen departementissa. Kunnan asukasluku vuonna 2014 oli 446. Seinejoen varrella noin 70 kilometriä Pariisista länsiluoteeseen sijaitseva kunta kuuluu departementissaan Vauréalin kantoniin Pontoisen arrondissementissa. La Roche- Guyon kuuluu kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 5.7.2017. Kunnan keskeinen maamerkki on La Rochefoucauld -suvun linna torneineen. ==Lähteet== ==Aiheesta muualla== Luokka: Val-d’Oisen kunnat
GP3 Saksan Grand Prix 2013

GP3 Saksan Grand Prix 2013 oli GP3-kauden 2013 neljäs osakilpailu, joka ajettiin 6.–7. heinäkuuta Nürburgringin moottoriradalla Saksassa. Kilpailu ajettiin Formula 1:sten Saksan GP:n ohessa. Lauantain kilpailun voittoon ajoi paalupaikalta startannut ART Grand Prix -tallin kuljettaja Facu Regalia. Sunnuntain kilpailun voitti Bamboo Engineering -tallin Melville McKee. Luokka:GP3-kausi 2013 Luokka:GP3 Saksan Grand Prix
Concordia-yliopisto

Concordia-yliopisto () on Montréalin kaupungissa, Quebecin provinssissa Kanadassa toimiva, yli 40 000 opiskelijan englanninkielinen, julkinen yliopisto. Se perustettiin 1974 kahden oppilaitoksen, Loyola Collegen ja Sir George Williams -yliopiston (SGWU) yhdistyessä. Taustaltaan Loyola College oli vuonna 1848 perustetusta Collège Sainte-Marie -jesuittacollegesta erilliseksi collegeksi irtautunut englanninkielinen college. Sir George Williams -yliopisto pohjautui puolestaan paikallisen nuorten miesten kristillisen yhdistyksen (YMCA) Montrealin kantakaupungissa järjestämään koulutustoimintaan. Tarjottujen koulutusten vaativuutta ja tasoa noustettiin vuosien kuluessa. Ensimmäiset yliopistokurssit yhdistys se järjesti 1929 ja ensimmäiset yliopistotutkinnot myönnettiin 1936. Yliopistotutkintojen myöntämislupa, josta nykyisen Concordia-yliopiston valtuutus seuraa, saatiin ja vuonna 1948. Yliopistolla on kaksi kampusaluetta: yksi Montrealin kantakaupungissa (Sir George Williamsin kampus) ja toinen kaupungin lounaisosassa (Loyola Collegen alue). Concordia-yliopistossa toimii kolme perus- ja aineopetusta antavaa tiedekuntaa ja yksi korkeakoulu. Tämän lisäksi on kaksi korkeakoulua alemman yliopistotutkinnon jälkeisiin opintoihin (School of Graduate Studies) ja täydennysopintoihin (School of Extended Learning). Tiedekunnat ovat: * Humanististen tieteiden, luonnontieteiden ja sosiaalitieteiden tiedekunta (Arts and Science) * Insinööritieteiden ja tietojenkäsittelytieteen tiedekunta (Engineering and Computer Science) * Taiteiden tiedekunta (Fine Arts) * John Molson -kauppakorkeakoulu (John Molson School of Business) Yliopisto työllistää opetusassistentit mukaanluettuna noin 4 500 henkilöä. Lukuvuonna 2015–2016 yliopistolle oli kirjoittautunut yhteensä 43 634 opiskelijaa, joista 6 959 oli ulkomaalaista opiskelijaa. Concordia- yliopiston sijoitus kansainvälisissä yliopistorankingeissa on kohtalaisen hyvä. Esimerkiksi Times Higher Educationin yliopistolistalla se sai vuonna 2017 maailmanlaajuisesti sijaluokan 501—600. ==Kuvia== Concordia campus map.svg|Concordia-yliopiston pääkampusten sijainti Montrealissa. Loyola College Building 2.JPG|Yliopiston Loyola Collegen kampuksen rakennus. Loyola concordia.jpg|Loyolan Collagen kampusta. Concordia University 02.JPG|Yliopiston uudempia rakennuksia keskustakampuksella (liiketaloustieteen, insinööritieteiden, tietojenkäsittelyn ja visuaalisen taiteen rakennukset). Henry F. Hall Building 04.JPG |Henry F. Hallin rakennus on osa nykyistä keskustakampusta. J. W. McConnell Building 05.JPG|Edellisen naapurina sijaitsevassa J. W. McConnellin rakennuksessa on keskustakampuksen yliopistokirjasto ja työhuoneita. Maison Mère des Soeurs Grises 1.JPG|Keskustakampuksen opiskelija-asuntola on entinen nunnien asuntola (Grey Nuns Motherhouse). Se toimii edullisena kesähotellina. ==Lähteet== == Aiheesta muualla == Luokka:Kanadan yliopistot ja korkeakoulut Luokka:Montreal
GP3 Britannian Grand Prix 2013

GP3 Britannian Grand Prix 2013 oli GP3-kauden 2013 kolmas osakilpailu, joka ajettiin 29.–30. kesäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa. Lauantain kilpailun voittoon ajoi toisesta ruudusta startannut ART Grand Prix -tallin kuljettaja Jack Harvey. Sunnuntain kilpailun voitti Trident -tallin Giovanni Venturini. Luokka:GP3-kausi 2013 Luokka:GP3 Britannian Grand Prix
GP3 Espanjan Grand Prix 2013

GP3 Espanjan Grand Prix 2013 oli GP3-kauden 2013 ensimmäinen osakilpailu, joka ajettiin 11.–12. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa. Lauantain kilpailun voittoon ajoi paalupaikalta startannut Marussia Manor Racing -tallin kuljettaja Tio Ellinas. Sunnuntain kilpailun voitti Koiranen GP -tallin Aaro Vainio. Luokka:GP3-kausi 2013 Luokka:GP3 Espanjan Grand Prix
Vaasan yliopiston kauppatieteellinen tiedekunta

Vaasan yliopiston kauppatieteellinen tiedekunta on yksi Vaasan yliopiston kolmesta tiedekunnasta. Tiedekuntaan kuuluvat Johtamisen, Laskentatoimen ja rahoituksen, Markkinoinnin sekä Taloustieteen ja talousoikeuden yksiköt. Perustutkinto-opiskelijoita tiedekunnassa on 2 374, jatko-opiskelijoita 138 ja henkilökuntaa 135 (2014).http://www.uva.fi/fi/about/organisation/faculties/business/facts/ == Tutkimus == Kauppatieteellisen tiedekunnan tutkimus keskittyy rahoituksen ja tilintarkastuksen, johtamisen sekä kuluttajakäyttäymisen ydinalueisiin. Ydinalueita poikkileikkaava näkökulma on kansainvälinen liiketoiminta. == Koulutus == Kauppatieteellisen tiedekunnan koulutus keskittyy kauppatieteellisen alan asiantuntijoiden ja päätöksentekijöiden kouluttamiseen, minkä tavoitteena on antaa valmiudet työskennellä vaativissa yritys- ja elinkeinoelämän tehtävissä niin kotimaisessa kuin kansainvälisessä toimintaympäristössä. == Hallinto == === Dekaani === Dekaani toimii tiedekuntansa johtajana ja vastaa toiminnan kehittämisestä sekä tuloksellisuudesta. Kauppatieteellisen tiedekunnan dekaani toimii myös yliopiston vararehtorina ja kuuluu yliopiston johtoryhmään. Dekaanin tehtävä on päätoiminen, ja siihen nimitetään kahdeksi vuodeksi kerrallaan. Dekaanit nimittää yliopiston rehtori.http://www.uva.fi/fi/about/organisation/deans/ ===Tiedekuntahallinto === Tiedekuntahallinto vastaa tiedekunnan päätöksenteon valmistelusta ja toimeenpanosta. Tiedekuntahallintoon kuuluvat dekaani ja varadekaani. Heidän tukenaan toimivat lähipalveluiden ja johdon palveluiden päällikkö ja assistentithttp://www.uva.fi/fi/about/organisation/faculties/business/organisation/ === Tiedekuntaneuvosto === Tiedekuntaneuvosto on kolmijakoinen, professorikuntaa, muuta henkilökuntaa ja opiskelijoita edustava päätöksentekoelin, joka tekee päätökset tiedekuntaa koskevista merkittävistä asioista. Tiedekunnan dekaani toimii tiedekuntaneuvoston puheenjohtajana ja sihteerinä toimii tiedekunnan assistentti. Yksiköiden päälliköt, koulutusvastaavat ja amanuenssit toimivat tiedekunnan valmistelijoina. === Tiedekunnan johtoryhmä === Tiedekunnan johtoryhmän muodostavat tiedekuntahallinto, hallintopäällikkö sekä yksikkövastaavat. Dekaani toimii johtoryhmän puheenjohtajana ja hallintosihteeri sihteerinä. Myös Levón- instituutin johtaja osallistuu valmisteluun tarpeen mukaan. Valmistelijana toimii hallintopäällikkö. === Yksiköt === * Johtaminen * Laskentatoimi ja rahoitus * Markkinointi * Taloustiede ja talousoikeus == Lähteet == ==Aiheesta muualla== *yliopiston kauppatieteellinen tiedekunta Kauppatieteellinen
Tero Anttila

Tero Anttila (s. 26. toukokuuta 1971) on suomalainen kilpauransa päättänyt koripalloilija. Salon Palloilijoiden kasvatti Anttila edusti kasvattajaseuraansa miesten pääsarjatasolla kaksi kautta vuosina 1988–1990. Vuosina 1991–1996 hän edusti Helsingin NMKY:tä jossa voitti Suomen mestaruuden vuonna 1992.Tero Anttila – Suomen Koripalloliitto Suomen miesten maajoukkueessa Anttila pelasi vuosina 1994–1994 kuusi maaottelua 1,3 pisteen keskiarvolla. Hän pelasi myös A-nuorten maaotteluita.Maajoukkuetilastot == Lähteet == * Tero Anttila Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1971 syntyneet Luokka:Elävät henkilöt
Dallara F2 2018

Dallara F2 2018 (aiemmin nimellä Dallara F2/18) on italialaisen Dallaran valmistama kilpa-auto, jolla kilpaillaan FIA Formula 2 Championship -sarjassa kaudesta 2018 lähtien. Auto esiteltiin 31. elokuuta 2017 Italian Monzassa. Autossa on myös Halo-turvakaari. == Tekniset tiedot == *Alusta: Hiilikuiturunko - Kevlar-hunajakenno. *Paino: Autojen pitää sääntöjen mukaan painaa 720 kg (kuljettajan kanssa). *Mitat: Autojen tulee olla 5224 mm pitkiä. Leveyttä autoissa pitää olla 1900mm ja korkeutta 1097 mm. *Moottori: Autojen moottorit ovat turboahdettuja 3,4-litraisia V6-bensiinimoottoreita, joissa tehoa n. 462 kW (620 hv). *Vaihteisto: Kaikki tallit käyttävät samaa, FIA:n hyväksymää Hewlandin kuusivaihteista vaihdelaatikkoa. *Voimansiirto: Kaikki sarjan autot ovat takavetoisia. *Jarrut: Brembon valmistamat hiilikuituiset jarrut edessä ja takana. *Vanteet: Sarjan autoissa on OZin valmistamat 18-tuumaiset magnesiumvanteet. *Renkaat: Sarjassa käytetään Pirellin valmistamia renkaita, joiden koko edessä on 275/705-R18 ja takana 325/705-R18. *Polttoainesäiliö Sääntöjen mukaan säiliön tilavuus saa olla enintään 125 litraa. *Aerodynamiikka: Kaikkien sarjan autojen on käytettävä yhtenevää takasiipeä, jossa DRS. == Lähteet == == Aiheesta muualla == * Dallara F2 2018 Dallaran sivustolla * Dallara F2 2018 F2 2018 Luokka:Formula 2
Panu Majala

Panu Majala (s. 7. helmikuuta 1979) on suomalainen kilpauransa päättänyt koripalloilija. Majala saavutti urallaan kaksi SM-hopeaa ja yhden Suomen cupin hopean. Hän edusti muun muassa Torpan Poikia ja Pussihukkia ja pelasi myös Saksan toisella sarjatasolla sekä Yhdysvaltain yliopistosarjassa. ToPossa pelatessaan hän pelasi myös EuroCupia/Saporta Cupia. Majala pelasi maaotteluita Suomen miesten maajoukkueessa ja nuorisomaajoukkueissa muun muassa alle 16-vuotiaiden EM-kilpailuissa 1995. == Ura == === Seurajoukkueet === Helsingin NMKY:n kasvatti Majala pelasi kauden 1997–1998 Yhdysvaltain yliopistosarjassa The Citadelin joukkueessa.College Basketball at Sports- Reference.com Yliopistokauden jälkeen hän pelasi Suomeen ja pelasi kaksi kautta Torpan Pojissa osallistuen myös EuroCupiin/Saporta Cupiin. Vuonna 2000 hän saavutti ToPossa SM-hopeaa. ToPon jälkeen Majala pelasi yhden kauden Panttereissa ja tämän jälkeen puolitoista kautta Saksassa 2. Bundesligassa. Joulukuussa 2003 Majala palasi Suomen pääsarjaan Pussihukkiin,https://yle.fi/urheilu/3-5952119 jota hän edusti kauden loppupuolikkaan jälkeen vielä kolme kautta saavuttaen SM-hopeaa vuonna 2005. Vuosiksi 2007–2009 Majala palasi vielä ToPoon, joka ylsi vuonna 2008 Suomen cupissa hopeasijalle.Panu Majala – Suomen Koripalloliitto === Maajoukkue === Majala pelasi B- ja A-nuorten sekä alle 22-vuotiaiden maaotteluita. U16-maajoukkueessa hän pelasi ikäluokan EM-kilpailuissa vuonna 1995 Suomen sijoittuessa kymmenenneksi. Suomen miesten maajoukkueessa Majala pelasi vuonna 1999 kolmessa valmistavassa maaottelussa ja vuonna 2000 neljässä ottelussa Pohjoismaiden-mestaruusturnauksessa. Majala teki seitsemässä pelaamassaan miesten maaottelussa keskimäärin 1,7 pistettä ja otti 2,4 levypalloa per ottelu.Maajoukkuetilastot == Saavutukset == * SM-hopeaa 2000 ja 2005 * Suomen cupin hopeaa 2008 == Yksityiselämä == Majala on työskennellyt vuosikymmenen kestäneen koripalloammattilaisuutensa jälkeen muun muassa koripallo- ja muiden urheilutarvikkeiden maahantuojana. Urheilu-ura aiheutti hänelle pitkäaikaisia terveysvaivoja, muun muassa kipua kävellessä vielä kaksi vuotta uran päättymisen jälkeen. Hän on asunut Keravalla.Panu Majala omistautui koripallolle Keski-Uusimaa 13.5.2017. == Lähteet == * Panu Majala Suomen Koripalloliitto * Maajoukkuetilastot Suomen Koripalloliitto * Panu Majala College Stats College Basketball at Sports-Reference.com === Viitteet === == Aiheesta muualla == * Panu Majala Basketball Profile eurobasket.com Luokka:Suomalaiset koripalloilijat Luokka:Vuonna 1979 syntyneet Luokka:Elävät henkilöt